اوکراین نینگ پایتختی کیفده تورت ته ایریم پارتلش یوز بیردی. کیف بلدیه باشلیغی ویتالی کلیچکو اجتماعی ترماق آرقه لی بیرگن بیاناتده، پایتخت نینگ شیفشنسکی منطقه سیده روس کوچلری نینگ هجومی طفیلی 4 ته ایریم پارتلش یوز بیرگن لیگینی بیلدیردی.
ییتکچیلر بو هجوملرنینگ کامیکزازه هیداوچیسیز هوا واسطه لری (درون) آرقه لی اویوشتیریلگن لیگینی بیلدیردی.
اوکراین دولت باشلیغی ویلادیمیر زلنسکی هم بو هجوم نینگ آرتیدن بیرگن بیاناتده،
"کامیکزازه هیداوچیسیز هوا واسطه لری (درون) لر و راکتلر آرقه لی برچه اوکراین گه هجوم اویوشتیرماقده لر. دشمن نینگ شهرلریمیزگه هجوم اویوشتیریشی ممکن بیراق بیزنی پارچه لشی ممکن ایمس" دیدی.
زلنسکی بیاناتیده کیفده بیر بنانینگ هم نشان آلیب اوریلگن لیگینی تایید ایتدی.
خوددی شو بناده ایککی کیشی نینگ کوچکی آستیده قالگن لیگی بیلدیریلگندی.
روس کوچلری 10 اکتوبرده هم کیف گه بیر قطار هجوم اویوشتیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
